স্টাফ রিপোর্টার ॥ জাতীয় পার্টির প্রেসিডিয়াম সদস্য ও সিলেট বিভাগের সমন্বয়কারী তাজ রহমান বলেছেন-বাংলাদেশের যে প্রান্তেই যাবেন এরশাদের উন্নয়নের ছোয়া পাবেন। দেশের ৬৪টি জেলা করেছিলেন এরশাদ। উপজেলা পরিষদ প্রতিষ্ঠা করেছিলেন এরশাদ। প্রশাসনকে বিকেন্দ্রীকরণ করেছিলেন এরশাদ। নয় বছরের সফল রাষ্ট্রনায়ক এরশাদ এ দেশের উন্নয়নের রূপকার। তাই বাংলার মাটিতে আবারও এরশাদের জাতীয় পার্টিকে ক্ষমতায় আনতে হবে। তিনি গতকাল শনিবার দুপুরে জেলা পরিষদ অডিটরিয়ামে হবিগঞ্জ জেলা জাতীয় যুব সংহতির দ্বি-বার্ষিক সম্মেলনে প্রধান অতিথির বক্তব্যে এসব কথা বলেন। সম্মেলনের উদ্বোধন করেন জাতীয় পার্টির যুগ্ম মহাসচিব ও জাতীয় যুব সংহতির কেন্দ্রীয় সভাপতি এডভোকেট রেজাউল ইসলাম ভুইয়া। দেশের যুব সমাজকে যুব সংহতির পতাকাতলে সমবেত হওয়ার আহ্বান জানিয়ে রেজাউল ইসলাম ভুইয়া বলেন- পল্লীবন্ধু এরশাদ ক্ষমতায় এসে এ দেশের ...